als_Latn dik_Latn sag_Latn
Kryeministri Edi Rama paralajmëron hapjen e 500 vendeve të reja pune në Librazhd. Në rrjetin social “Twitter”, Kreu i Ekzekutivit bën të ditur përfundimin e vizitës në Milano për investime që hapin vende pune.
”Për Tiranë pas vizitës në Milano për investime që hapin vende pune. E mbyllëm ditën tek manifaktura Grassi për 500 vende të reja për Librazhdin”, shkruan Raman në Twitter.
Shefi i qeverisë shqiptare, zhvilloi një vizitë dy ditore në Itali, i shoqëruar edhe nga Ministri i Punëve të Jashtme Ditmir Bushati.
Në Milano, delegacioni i Kryesuar nga Kryeministri Rama, mori pjesë në forumin e organizuar enkas nga firma BOSCH mbi përmirësimin e klimës së biznesit në Shqipëri. Gjithashtu, shefi i qeverisë shqiptare mori pjesë në konferencën e organizuar nga shoqata e bizneseve të Lombardise (Assolombarada).
Në kuadër të kësaj vizite dy ditor, Rama dhe Bushati zhvilluan edhe një takim me qytetarët dhe me stafin e Konsullatës së Përgjithshme të Shqipërisë në Milano duke u ndalur mbi problematikat e hasura më shpesh në lidhje me shërbimet konsullore që propozohen në Milano.rama
Në Facebook, Rama shkruan se konsullata e Milanos, do të jetë konsullata e shqiptarëve.”Iu dha fund përfundimisht praktikës abuzive, deri dhe korruptive, të shërbimit Call Center me pagesë.Konsullata e re e Milanos do të jetë konsullata e shqiptarëve, pasi pranë saj do të atashohet edhe konsulli i Kosovës. Qytetarët tanë që jetojnë në Itali dhe që kanë të bëjnë me këtë konsullatë apo me konsullatat e tjera, shumë shpejt do të shohin një ndryshim rrënjësor në mikpritje, në trajtim dhe në dhënien e shërbimit ndaj tyre”, deklaroin Kryeministri.
konsullata Konsullata mbulon një rajon ku banojnë rreth 300.000 shqiptarë dhe kryen një gamë të gjerë shërbimesh duke përfshirë dhe lëshimin e pasaportave biometrike dhe kartave të identitetit.Gjatë takimit, bashkëbiseduesit ndanë mendime mbi përmirësimin e shërbimeve të konsullatës së përgjithshme dhe evidentuan gjithashtu hapat e ndërmarra në funksion të përfaqësimit më të denjë dhe më pranë shqetësimeve të shtetasve shqiptarë në Itali
als_Latn als_Latn als_Latn als_Latn als_Latn als_Latn als_Latn